पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में भाजपा विचारधारा पर लगातार हो रहे हमले का विरोध में गुरुवार को भाजपाइयों ने बांसवाड़ा कलेक्ट्रेट में प्रदर्शन किया। बंगाल में 15 हत्याओं का हवाला देते हुए भाजपा के स्थानीय नेताओं ने यहां कलेक्ट्रेट में प्रदर्शन किया।
आरोप लगाया कि बंगाल की सरकार मामले को लेकर अब तक भी अनदेखी कर रही है। इससे बेकसूर लोग मारे जा रहे हैं। इससे पहले भाजपा जिलाध्यक्ष गोविंदसिंह राव के नेतृत्व में पूर्व राज्यमंत्री भवानी जोशी, धनसिंह रावत, जिला महामंत्री मुकेश रावत के साथ अन्य पार्टी नेताओं ने जिला कलेक्ट्रेट में सोशल डिस्टेंसिंग के साथ प्रदर्शन किया।
आरोप लगाया कि बंगाल में हिन्दू आस्था को टारगेट किया जा रहा है। लेकिन, वहां की सत्ताधारी पार्टी की ममता सरकार वारदात में लिप्त लोगों के खिलाफ कार्रवाई करने की बजाए उन्हें श्रेय दे रही है। इसी का नतीजा है कि लोगों की हत्याएं थमती नहीं दिख रही। स्थानीय भाजपा ने जिला कलेक्टर अंकित कुमार सिंह को ज्ञापन देकर राष्ट्रपति और प्रधानमंत्री से बंगाल में दखल देने की मांग की। साथ ही वहां संचालित अवैध गतिवििधयों को रोकने की मांग उठाई।
लॉकडाउन में भीड़ नहीं जुटाई
आम मौकों पर भाजपा के विरोध प्रदर्शन में जिले भर से कार्यकर्ताओं और पदाधिकारियों की भीड़ जुटती है, लेकिन कोरोना लॉकडाउन की पालना के तहत पार्टी ने इसे राजनीतिक मुद्दा बनाने से परहेज किया। चंद पदाधिकािरयों की ओर से यहां औपचारिक प्रदर्शन हुआ तो ज्ञापन देने के लिए भी बहुत कम लोगों ने कलेक्टर कक्ष में प्रवेश किया। इससे पहले नेताओं को पोर्च में प्रवेश करने से पहले सैनेटाइज की प्रक्रिया से गुजारा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn